แบงก์ตื่นน้ำท่วมกรุง
แบงก์สั่งจับตามวลน้ำทะลักท่วมกทม. ทยอยปิดสาขา สั่งเสริมกระสอบทรายพื้นที่เสี่ยง
20 ต.ค. 2554

แบงก์สั่งจับตามวลน้ำทะลักท่วมกทม. ทยอยปิดสาขา สั่งเสริมกระสอบทรายพื้นที่เสี่ยง    
นายประดิษฐ์ เลี่ยวศิริกุล รองกรรมการผู้จัดการใหญ่ ธุรกิจสาขา ธนาคารทหารไทย กล่าวว่า ขณะนี้ธนาคารได้สั่งปิดสาขาในพื้นที่กรุงเทพฯและใกล้เคียงไปแล้ว 11 แห่ง จาก 200 สาขา และได้สั่งการให้สาขาเตรียมความพร้อมรับมือสถานการณ์น้ำท่วมที่เริ่มส่งผลกระทบต่อพื้นที่กรุงเทพมหานคร โดยได้สั่งให้มีการป้องกันสาขาที่ตั้งอยู่ติดริมถนนเป็นพิเศษ ให้เสริมกระสอบทรายเพื่อสร้างแนวป้องกันน้ำ เพื่อไม่ให้ระบบการทำธุรกรรมติดขัดและมีกระแสเงินสดเอาไว้รองรับความต้องการของประชาชน 
ขณะที่ธนาคารกรุงเทพ ได้สั่งเตรียมความพร้อมรับมือต่อความเสี่ยงของภาวะอุทกภัยที่เพิ่มขึ้น โดยมีการนำกระสอบทรายกว่า 5 พันลูก มาวางเป็นแนวป้องกันโดยรอบบริเวณอาคารสำนักงานใหญ่ สีลม สูงกว่า 2 เมตร เช่นเดียวกับธนาคารกสิกรไทย สำนักพหลโยธิน เยื้องซอยอารีย์ ก็นำกระสอบทรายมาวางเป็นแนวป้องกันสูงกว่า 1.5 เมตร



ธนาคารกรุงเทพสำนักงานใหญ่สีลม
 



ธนาคารกรุงเทพสำนักงานใหญ่สีลม
 



ธนาคารซิตี้แบงก์สาขาสีลม
 



ธนาคารกสิกรไทย สำนักพหลโยธิน